**Projecte d’Expressió oral: EL MEU TREBALL DE RECERCA**

**Objectius**

* Fomentar l’expressió oral com a base de l’expressió escrita i promoure activitats de manera sistemàtica.
* Descobrir la importància de la comunicació no verbal en una exposició oral.
* Conèixer recursos i estructures per fer una correcta exposició oral.
* Descobrir la importància del to de veu i d’altres estratègies per captar l’atenció i fer més amena la presentació.
* Fer participar a les famílies en el procés d’aprenentatge dels seus fills/es.

**Metodologia**

Es parteix dels interessos de l’alumne, sempre i quan sigui un contingut que ens enriqueixi a tots (ciutats, monuments, inventors...) i consensuat amb el mestre (per tal que no hi hagin repeticions).

Té com a base un treball d’investigació (tractament de la informació: cercar, interpretar i organitzar) proposat i elaborat pels propis alumnes.

L’alumnat és el protagonista en la preparació, en la reflexió sobre la pròpia exposició i sobre el seu procés d’aprenentatge.

L’alumnat avalua el que ha après i com ho ha après, comparteix experiències amb els companys i companyes i adquireix altres estratègies per millorar, observant i analitzant les exposicions d’altres companys.

Es comparteix la construcció del coneixement mitjançant el diàleg i la discussió en gran grup.

**Activitats**

* Gran grup: Presentació del treball.
* Adjudicació del calendari d’exposicions
* Individual: Preparació del treball d’investigació i exposició
* Gran grup: Exposicions de les presentacions
* Petit grup: Valoració de les exposicions
* Individual: Autoavaluació

**Temporització**

* 2n trimestre: treball d’investigació, exposicions i valoracions

**Recursos**

* Humans: mestres i famílies
* Materials: ordinadors, fotografies, informacions extretes de diferents fonts, maquetes,...

**Criteris d’avaluació (s'adjunta rúbrica)**



**COM HEM DE FER EL TREBALL DE RECERCA (CS)**

Fer un treball de recerca és fer una investigació sobre un tema que ens interessi, recollir el resultat de les investigacions, ordenar-les i preparar-les per poder explicar-les als companys i companyes.

Abans de fer el treball de recerca, has de contestar-te mentalment a unes preguntes i planificar-te la feina:

* Sobre què vull fer el treball de recerca i per què?
* Què sé sobre el tema? (Pots saber-ne molt, i en aquest cas has de verificar el què saps, si és que vols explicar-ho, o no saber-ne res però ser un tema del que vulguis saber)
* Què vull saber?
* Com ho puc saber? On puc extreure informació?
* A qui puc demanar ajut?
* Necessitaré alguna mena de suport per a fer l’exposició? (maqueta, dibuix, fotos, suport audiovisual...)

Per planificar-te la feina i fer-la amb temps i tranquil·litat, el millor és fer un planning (una mena de graella o quadre) on puguis indicar:

* Quin o quins dies cercaràs la informació?
* Quin o quins dies ordenaràs aquestes informacions trobades ? (recorda que la informació l’has d’entendre, per poder explicar-la després)
* Quin o quins dies escriuràs la informació en l’ordinador o en els fulls?
* Quin o quins dies practicaràs l’exposició?

Una vegada fet el treball, i abans de lliurar-lo a la teva tutora, l’has de revisar per si el vols millorar, canviar alguna cosa, corregir expressions, millorar l’ortografia,...

I, a més, fer-te la darrera pregunta que et servirà per fer la conclusió:

* Què he après?

Pensa que tan important com el contingut és la presentació i, per tant, hauràs de tenir present que:

**Si utilitzes l’ordinador** :

* Lletra: Arial 12 pel redactat i 16 negreta pels títols.
* Espai interlineal: 1’5.
* Format de text: justificat.
* Pagina tots els fulls, menys la portada.
* Les il·lustracions poden ser fotocòpies, escàners o dibuixos, a color o en blanc i negre.
* El treball haurà d’incloure una portada, el sumari, la bibliografia i un full en blanc al darrera.
* Pots posar gràfics o dades numèriques
* Pots fer maquetes o portar coses que creguis que poden facilitar la teva exposició,...

**Si no utilitzes l’ordinador:**

* Sigues acurat amb la lletra (que sigui llegible i clara), i vigila amb els marges dels fulls.
* Intenta mantenir al màxim l’horitzontalitat de la línia.
* Separa les parts del treball amb títols diferenciats, amb lletra de mida més gran. Es pot fer servir el subratllat (amb regle) i retoladors de colors.
* Pagina tots els fulls, menys la portada.
* Les il·lustracions poden ser fotocòpies, escàners o dibuixos, a color o en blanc i negre.
* El treball haurà d’incloure una portada, el sumari, la bibliografia i un full en blanc al darrera.
* Pots posar gràfics o dades numèriques
* Pots fer maquetes o portar coses que creguis que poden facilitar la teva exposició,...

I, sobretot, respectar l’estructura del treball que et donem a continuació:

**Exemples de portada i sumari**:

**El nom del país**



Nom alumne/a

Curs

Nom de l’escola

Sumari

1. Justificació
2. Introducció
3. Cos del treball
	1. .........................
	2. .........................
	3. .........................
4. Conclusió
5. Annexos (si cal)
6. Bibliografia

**Justificació**

**Justificació**

El per què has escollit el tema

**Introducció**

**Introducció**

**(mig full)**

**Cos del treball**

**Títol**

**Subtítols**

**(tres o quatre fulls)**

**Conclusió**

**Resum o conclusió**

Dificultats que has trobat

**(mig full)**

**Annexos**

**Annexos**

Fotografies

Dibuixos,…

**Bibliografia**

**Bibliografia**

On has tret la informació

Contraportada

**RECORDA:**

Revisa el treball abans de lliurar-lo

I, prepara bé l’exposició. (No es tracta de llegir, es tracta d’explicar)

|  |  |
| --- | --- |
| **Recerca sobre el tema** | A enciclopèdies, allibres de consulta, a Internet,... |
| **Organització de la informació** | Informació endreçada per apartats |
| **Fer el treball escrit** | Seguint les pautes donades. No copiar sinó redactar amb les nostres pròpies paraules |
| **Com s’ha d’explicar** | Preparem l’inici, l’enllaç entre les parts i el finalMemoritzem paraules clau per utilitzar-les en l’exposició. |
| **El públic** | Preparem l’exposició pensant si els companys ho podran entendre |
| **Suports per a la memòria** | Fem un guió o un esquema amb paraules clauFem una presentació en powerpoint i/o d’altres suports digitals |
| **Suports per a l’exposició** | La veu i el gest ens han de servir per captar l’atenció.La mirada s’ha d’adreçar a tothom i s’ha d’adequar el ritme (ni massa lent ni massa ràpid) i variar l’entonació (fent preguntes, exclamacions, silencis,...) |